་་་་རྒྱས་པའི། དབང་གི །དྲག་པོའི།་་་་་»ལས་ཀུན་འགྲུབ་པར་མཛོད༔ «ལྷུན་གྲུབ་ལ། » ཕྲིན་ལས་མ་ལུས་འགྲུབ་པར་མཛོད། «ཅེས་སོ་སོར་ཁ་བསྒྱུར་རོ། » དེ་ནས་མེ་ལྷ་ཅུང་ཟད་འཛུམ་པའི་ལྗགས་དང་གཟར་བུ་གཉིས་ཀྱི་ཁ་ལ་རྃ་ཡིག་གིས་མཚན་པར་«བསམས་ལ། » ཨོཾ་ཨགྣ་ཡེ་སྭཱ་ཧཱ༔ «ཞེས་བདུན་གྱིས་དགང་བླུགས་མར་ཁུས་བཀང་བ་ཁ་སྦྱོར་ཞིང་གཡས་བསྐོར་གྱིས། » ཨོཾ་ཨགྣ་ཡེ་ཨ་ཏི་བྷྱཿཔ་ཏི་བྷྱཿ ཨ་བེ་ཤ་ཡཿམ་ཧཱ་ཤྲཱི་ཡ་ཧ་བྷྱ་ཀ་བྷྱ་བྷ་ན་ཡེ་སྭཱ་ཧཱ༔ «ཞེས་ལན་གསུམ་འབུལ། དེ་ནས་ཉེར་སྤྱོད་འབུལ་བ་ནི། » ཧཱུྃ༔ སྟོང་གསུམ་འཇིག་རྟེན་རབ་འབྱམས་ན༔ མེ་ཏོག་བདུག་སྤོས་མར་མེ་དྲི༔ ཞལ་ཟས་རོལ་མོ་ཇི་སྙེད་ཀུན༔ ཡེ་ཤེས་མེ་ལྷའི་ཚོགས་ལ་འབུལ༔ ཕྲིན་ལས་བསྒྲུབ་ཕྱིར་བཞེས་སུ་གསོལ༔ ཨོཾ་ཨགྣེ་དེ་ཝ་ས་པ་རི་ཝཱ་ར་པུཥྤེ་པྲ་ཏཱིཙྪ་ཡེ་སྭཱ་ཧཱ། དྷཱུ་པེ། ཨཱ་ལོ་ཀེ །གནྡྷེ། ནེ་ཝི་དྱེ། ཤབྡ་པྲ་ཏཱིཙྪ་ཡེ་སྭཱ་ཧཱ༔ «དེ་ནས་འདོད་ཡོན་ལྔ་འབུལ་བ་ནི། » ཧཱུྃ༔ སྟོང་གསུམ་འཇིག་རྟེན་རབ་འབྱམས་ན༔ གཟུགས་སྒྲ་དྲི་རོ་རེག་བྱ་ཆོས༔ འདོད་ཡོན་བླ་མེད་མཆོད་པ་འདི༔ ཡེ་ཤེས་མེ་ལྷའི་ཚོགས་ལ་འབུལ༔ ཕྲིན་ལས་བསྒྲུབ་ཕྱིར་བཞེས་སུ་གསོལ༔ ཨོཾ་ཨགྣེ་དེ་ཝ་ས་པ་རི་ཝཱ་ར་རཱུ་པསྤརྴེ་པྲ་ཏཱིཙྪ་ཡེ་སྭཱ་ཧཱ། «ནང་མཆོད་འབུལ་བ་ནི། »ཧཱུྃ༔ སྟོང་གསུམ་འདིའམ་གཞན་དག་ན༔ བདུད་རྩི་སྨན་གྱི་མཆོད་པ་དང་༔ རཀྟ་དམར་མཆོད་ཨརྒྷཾ་དང་༔ བཅུད་ལྡན་མཆོག་གི་གཏོར་མ་རྣམས༔ ཡེ་ཤེས་མེ་ལྷའི་ཚོགས་ལ་འབུལ༔ ཕྲིན་ལས་བསྒྲུབ་ཕྱིར་བཞེས་སུ་གསོལ༔ ཨོཾ་ཨགྣེ་དེ་ཝ་སརྦ་པཉྩ་ཨ་མྲྀ་ཏ་ལ་ཁཱ་ཧི༔ ཨོཾ་ཨགྣེ་དེ་ཝ་མ་ཧཱ་རཀྟ་ལ་ཁཱ་ཧི༔ ཨོཾ་ཨགྣེ་དེ་ཝ་མ་ཧཱ་བ་ལིཾ་ཏ་ཁཱ་ཧི༔ «ཞེས་སྨན་རཀ་གཏོར་གསུམ་འབུལ། ཚོགས་མཆོད་འབུལ་བ་ནི། » ཧཱུྃ༔ སྟོང་གསུམ་འཇིག་རྟེན་རབ་འབྱམས་ན༔ ཚོགས་མཆོད་བདུད་རྩིའི་རྒྱ་མཚོ་འདི༔ ཡེ་ཤེས་མེ་ལྷའི་ཚོགས་ལ་འབུལ༔ ཕྲིན་ལས་བསྒྲུབ་ཕྱིར་བཞེས་སུ་གསོལ༔ ཨོཾ་ཨགྣེ་དཱེ་ཝ་ས་པ་རི་ཝཱ་ར་ག་ཎ་ཙཀྲ་པཱུ་ཛ་ཁཱ་ཧི༔ «བསྟོད་པ་ནི། » ཧཱུྃ༔ མེ་ལྷའི་རྒྱལ་པོ་དྲང་སྲོང་མཆོག༔ འབར་བའི་སྐུ་ལ་སྲེག་པའི་ཞལ༔ ཕྲིན་ལས་བཞི་ཡི་བདག་ཉིད་ཅན༔ ཚངས་སྲས་མཆོག་ལ་ཕྱག་འཚལ་བསྟོད༔ «དེ་ནས་རྫས་རྣམས་རིམ་བཞིན་འབུལ་བ་ལས། » ཧཱུྃ༔ འབར་བའི་རྡོ་རྗེ་དྲང་སྲོང་ལྷ་ཚོགས་ལ༔ ཏིང་འཛིན་དབང་བསྐུར་དམ་རྫས་བདུད་རྩི་རྣམས༔ དག་ཅིང་གཙང་མར་སྦྱར་ཏེ་འབུལ་ལགས་ན༔ དགྱེས་པའི་ཐུགས་ཀྱིས་དགོངས་ཏེ་བཞེས་སུ་གསོལ༔ ཨོཾ་དཱེ་ཝ་ཛྭ་ལ་ཨགྣ་ཡེ་སྭཱ་ཧཱ། «ཞེས་མར་ཁུ་ལན་བདུན་སོགས་ཕུལ་ཞིང་མཐར་འདོད་གསོལ་ནི། ༈ རྒྱས་པ་ལ། »ཨོཾ་དཱེ་བ་ཛྭ་ལ་ཨགྣེ་ཡེ་བདག་ཅག་སྒྲུབ་པ་པོའི་ཚེ་དང་བསོད་ནམས་ལུང་རྟོགས་ཡོན་ཏན་ཐམས་ཅད་པུཥྚཱིཾ་ཀུ་རུ་ཡེ་སྭཱ་ཧཱ༔ «༈ དབང་ལ། » ཨོཾ་དཱེ་བ་ཛྭ་ལ་ཨགྣེ་ཡེ་བདག་ཅག་སྒྲུབ་པ་པོའི་ཁམས་སུམ་སྲིད་གསུམ་སྐྱེ་འགྲོ་སྣང་བ་ཐམས་ཅད་ཝ་ཤཾ་ཀུ་རུ་ཡེ་སྭཱ་ཧཱ། «༈ དྲག་པོར། » ཨོཾ་དཱེ་བ་ཛྭ་ལ་ཨགྣེ་ཡེ་བདག་ཅག་སྒྲུབ་པ་པོའི་ནད་གདོན་བར་ཆད་དང་དགྲ་བགེགས་འབྱུང་པོ་ཐམས་ཅད་ཧཱུྃ་མཱ་ར་ཡ་ཕཊ྄ཿ «༈ ལྷུན་གྲུབ་ལ། » ཨོཾ་དཱེ་བ་ཛྭ་ལ་ཨགྣེ་ཡེ་བདག་ཅག་སྒྲུབ་པ་པོའི་ཕྲིན་ལས་བཞི་དང་མཆོག་གི་དངོས་གྲུབ་ཐམས་ཅད་འགྲུབ་པར་གྱུར་ཅིག་སརྦ་སིདྡྷི་ཕ་ལ་ཧཱུྃ་ཨཱཿ «ཞེས་སོགས་འདོད་གསོལ་ཁ་བསྒྱུར་བར་བྱའོ། ཡམ་ཤིང་། » ཨོཾ་བོ་དྷི་བྲྀཀྵཱ་ཡ་སྭཱ་ཧཱ། «མར་ཁུ། » ཨོཾ་ཨགྣེ་ཡེ་སྭཱ་ཧཱ། «ཏིལ། » ཨོཾ་སརྦ་པཱ་པཾ་ད་ཧ་ན་བཛྲ་ཡེ་སྭཱ་ཧཱ། «ཞོ་ཟན། » ཨོཾ་སརྦ་སམྦ་དེ་སྭཱ་ཧཱ། «འབྲས། » ཨོཾ་བཛྲ་པུཥྚཱ་ཡ་སྭཱ་ཧཱ། «སྭ་བ། » ཨོཾ་བཛྲ་བཱི་ཛཱ་ཡེ་སྭཱ་ཧཱ། «ནས། » ཨོཾ་མ་ཧཱ་བེ་གཱ་ཡེ་སྭཱ་ཧཱ། «སྲན་མ། » ཨོཾ་མ་ཧཱ་བ་ལ་ཡ་སྭཱ་ཧཱ། «གྲོ། » ཨོཾ་བཛྲ་གྷསྨ་རྻཻ་སྭཱ་ཧཱ། «དཱུརྦ། » ཨོཾ་བཛྲ་ཨ་ཡུ་ཥེ་སྭཱ་ཧཱ། «ཀུ་ཤ། » ཨོཾ་ཨ་པྲ་ཏི་ཧ་ཏ་བཛྲ་ཡེ་སྭཱ་ཧཱ། «ཞེས་རྫས་རྣམས་སོ་སོའི་མཐར་འདོད་གསོལ་གོང་ལྟར་ཁ་བསྒྱུར་ཤེས་པར་བྱའོ། གཞན་ཡང་བསྲེག་རྫས་ཅི་འབྱོར་པ»་ཨགྣེ་ཡེ་དཱི་བྱ་བི་ཤུདྡྷེ་མ་ཧཱ་ཤྲཱི་ཧ་བྱ་ཀ་བྱ་བཧྣ་ཡ་ཧཱུྃ་ཕཊ྄ཿསྭཱ་ཧཱ། «ཞེས་བསྲེག་རྫས་རྣམས་སྔགས་དེ་ཁོ་ནས་རྫོགས་པར་ཕུལ་ནས་མཐར་འདོད་དོན་གསོལ་བ་ནི། » ཧཱུྃ༔ སྲིད་པའི་རང་བཞིན་འདག་པའི་ཕྱིར༔ ངོ་བོ་ཉིད་ཀྱིས་དངོས་མེད་བྱས༔ རང་བཞིན་དག་པའི་དྲང་སྲོང་མཆོག༔ དམ་པའི་སྲིད་པ་བྱེད་པར་ཤོག༔« དེ་ནས་ཡུངས་དཀར་ཐབ་ཏུ་གཏོར་ཏེ། » དྲང་སྲོང་ཆེན་པོ་འཁོར་དང་བཅས་པས་བསྲེག་རྫས་ལྷའི་ཞལ་དུ་སྟོབ་པ་དང་། མེ་ཉིད་ཡེ་ཤེས་ཀྱི་མེར་བྱིན་གྱིས་བརླབས་ཏེ། «རྒྱས་པ་ལ། » བདག་ཅག་གི་ཚེ་དང་བསོད་ནམས་འབྱོར་དྲུག་ཡོན་ཏན་ཐམས་ཅད་རྒྱས་པའི་ཕྲིན་ལས་མཛད་དུ་གསོལ། «དེ་བཞིན་དུ་དབང་ལ། » ཕ་རོལ་གྱི་རླུང་སེམས་སྣང་བ་ཐམས་ཅད་བདག་གིས་དབང་དུ་འདུས་པའི «དྲག་པོར། » དགྲ་གདོན་བྱད་མ་ཐམས་ཅད་དྲག་པོས་སྒོ་ནས་ཚར་གཅོད་པའི «ཞེས་ཁ་བསྒྱུར་བའི་མཐར་»ཕྲིན་ལས་མཛད་དུ་གསོལ།«་་་་་ཞེས་སྦྱར། ལྷུན་གྲུབ་ལ། » ཕྲིན་ལས་རྣམ་བཞིའི་མཆོག་ཐུན་མ་ལུས་པ་ལྷུན་གྱི་གྲུབ་པར་མཛད་དུ་གསོལ། «ཞེས་གསོལ་ལ། » ཨོཾ་བཛྲ་ཛྭ་ལ་རྃ་གྱིས་མེ་ལྷ་འབར་བའི་རྣམ་པར་གྱུར་«པར་བསམ་མོ། ༈ གཉིས་པ་འདས་པའི་ཐབ་བསྐྱེད་ཁ་བསྒྱུར་ནི། » ཧཱུྃ༔ འབྱུང་བའི་མངའ་བདག་དྲང་སྲོང་མེ་ཡི་ལྷ༔ རབ་འབར་ཆོས་ཀྱི་དབྱིངས་དང་མཉམ་པའི་དབུས༔ «རྒྱས་པར། » མཉམ་ཉིད་ཡེ་ཤེས་རང་བཞིན་རྒྱས་པའི་ཐབ། ཡེ་ཤེས་མེ་དཔུང་སེར་གསལ་འོད་འབར་ཀློང་། མ་བསྐྱེད་ལྷུན་གྲུབ་གསལ་རྫོགས་སུ༔ ཕོ་བྲང་གཞལ་ཡས་གྲུ་བཞི་པ༔ «ཞེས་སོགས་རྩ་བ་གཅིག་དྲིལ་ལམ་རྒྱས་པར་སྤྲོ་ན་བདེར་འདུས་སོགས་ལོང་ཁོམ་དང་བསྟུན་པས་ཆོག །དབང་ལ། » སོར་རྟོག་ཡེ་ཤེས་རང་བཞིན་དབང་གི་ཐབ། །ཡེ་ཤེས་མེ་དཔུང་དམར་གསལ་འོད་འབར་ཀློང་། མ་བསྐྱེད་ལྷུན་གྲུབ་གསལ་རྫོགས «ཡང་དྲག་པོར། » བྱ་གྲུབ་ཡེ་ཤེས་རང་བཞིན་དྲག་པོའི་ཐབ། ཡེ་ཤེས་མེ་དཔུང་ལྗང་ནག་འཁྲུགས་པའི་ཀློང་། མ་བསྐྱེད་ལྷུན་གྲུབ་གསལ་རྫོགས «དེ་བཞིན་ལྷུན་གྲུབ་ལ། » ཆོས་དབྱིངས་ཡེ་ཤེས་རང་བཞིན་ལྷུན་གྲུབ་ཐབ། ཡེ་ཤེས་མེ་དཔུང་སྣ་ལྔ་འབར་བའི་ཀློང་། མ་བསྐྱེད་ལྷུན་གྲུབ་གསལ་རྫོགས«ཞེས་བསྒྱུར་བས་འཐུས་སོ། དེ་ནས་སྤྱན་འདྲེན་མཆོད་པ་བསྟོད་པ་བར་སོང་ནས། དགང་བླུགས་འབུལ་སྐབས་དམིགས་པའི་ཁྱད་པར་ནི། ༈ གཉིས་པ་རྒྱས་པ་ལ། » ལྷ་ཚོགས་ལྗགས་ཧཱུྃ་གཟར་བུ་རཾ་མཚན་ལས༔ བསྲེག་རྫས་བདུད་རྩིར་དྲངས་ཏེ་གསོལ་བས་མཉེས༔ ནམ་མཁའ་གང་བའི་འོད་སེར་རབ་འཕྲོས་ཏེ༔ རྒྱས་པའི་ཕྲིན་ལས་རབ་འབྱམས་སྒྲུབ་པར་«བསམ༔ རྩ་སྔགས་ལན་བདུན་གྱིས་མར་ཁུས་བླུགས་གཟར་བཀང་བ་ཁ་སྦྱར་ཏེ་གཡས་སུ་བསྐོར་ནས་ལན་བདུན་བར་ཕུལ། མཐར་རྩ་སྔགས་དང་གུང་མོ་བསྒྲེངས་པའི་རྒྱ་བཅས། » བདག་ཅག་དཔོན་སློབ་ཡོན་མཆོད་འཁོར་དང་བཅས་པའི་ཚེ་དང་བསོད་ནམས་དཔལ་དང་གྲགས་པ་ལུང་རྟོགས་ཡོན་ཏན་ཐམས་ཅད་ཨོཾ་སརྦ་པུཥྚིཾ་ཀུ་རུ་ཡེ་སྭཱ་ཧཱ། «ཞེས་དང་འདོད་གསོལ་ནི། » རཾ༔ ཡེ་ཤེས་ཀློང་ཡངས་འཁྱིལ་བའི་ཧོམ་ཁུང་དུ༔ དམ་རྫས་བདུད་རྩི་འབར་བའི་བསྲེག་རྫས་འབུལ༔ དམ་ཚིག་བཞིན་ལས་ཅི་བདེར་བཞེས་ནས་ཀྱང་༔ ཐོགས་མེད་ལས་ཀྱི་འབྲས་བུ་མཆིས་པར་མཛོད༔ ཧོཿ ཚེ་དང་བསོད་ནམས་དཔལ་དང་འབྱོར་པ་དང་༔ ཉམས་དང་རྟོགས་པ་ས་ལམ་ཡོན་ཏན་རྩལ༔ སྟོབས་དང་སྙན་གྲགས་གདུལ་བྱ་ཕྲིན་ལས་ཀུན༔ རྩོལ་མེད་རིག་པའི་ངང་དུ་རྒྱས་གྱུར་ཅིག༔ བྷྲཱུྃ་པུཥྚིཾ་ཀུ་རུ་ཡེ་སྭཱ་ཧཱ༔ «ཞེས་དང་། ༈ གསུམ་པ་དབང་ལ། » ལྷ་ཚོགས་ལྗགས་ཧཱུྃ་གཟར་བུ་རཾ་མཚན་ལས༔ བསྲེག་རྫས་བདུད་རྩིར་དྲངས་ཏེ་གསོལ་བས་མཉེས༔ ནམ་མཁའ་གང་བའི་འོད་དམར་རབ་འཕྲོས་ཏེ༔ དབང་གི་ཕྲིན་ལས་རབ་འབྱམས་སྒྲུབ་པར་«བསམ༔ རྩ་སྔགས་ལན་བདུན་གྱིས་མར་ཁུས་བླུགས་གཟར་བཀང་བ་ཁ་སྦྱར་ཏེ་གཡོན་དུ་བསྐོར་ནས་ལན་བདུན་བར་ཕུལ། མཐར་རྩ་སྔགས་ཁོ་ནས་པདྨའི་རྒྱ་བཅས་གཡོན་པའི་ཀུན་སྤྱོད་ཀྱིས་འབུལ་ལ། » ཁམས་གསུམ་སྲིད་གསུམ་རླུང་སེམས་སྣང་བ་ཐམས་ཅད་ཨོཾ་སརྦ་ཝཱ་ཤཾ་ཀུ་རུ་ཡེ་སྭཱ་ཧཱ། «ཞེས་དང་འདོད་གསོལ་ནི། » རཾ༔ ཡེ་ཤེས་ཀློང་ཡངས་འཁྱིལ་བའི་ཧོམ་ཁུང་དུ༔ དམ་རྫས་བདུད་རྩི་འབར་བའི་བསྲེག་རྫས་འབུལ༔ དམ་ཚིག་བཞིན་ལས་ཅི་བདེར་བཞེས་ནས་ཀྱང་༔ ཐོགས་མེད་ལས་ཀྱི་འབྲས་བུ་མཆིས་པར་མཛོད༔ ཧོཿ རྒྱལ་བའི་མཐུ་བྱིན་ལྷ་འདྲེའི་སྲོག་སྙིང་དང་༔ ཆེ་དགུ་གཉན་བཅུ་རྒྱལ་བློན་བཙུན་མོ་སྲས༔ འཁོར་འབངས་ཕོ་མོ་ཟས་ནོར་ལོངས་སྤྱོད་ཚོགས༔ འབད་མེད་རིག་པའི་ངང་དུ་དབང་སྡུད་གྱུར༔ ཧྲཱིཿ ཝཱ་ཤཾ་ཀུ་རུ་ཡེ་སྭཱ་ཧཱ༔ «ཞེས་དང་། ༈ བཞི་པ་དྲག་པོ་ལ། » ལྷ་ཚོགས་ལྗགས་ཧཱུྃ་གཟར་བུ་རཾ་མཚན་ལས༔ བསྲེག་རྫས་བདུད་རྩིར་དྲངས་ཏེ་གསོལ་བས་མཉེས༔ ནམ་མཁའ་གང་བའི་འོད་ལྗང་རབ་འཕྲོས་ཏེ༔ དྲག་པོས་ཕྲིན་ལས་རབ་འབྱམས་སྒྲུབ་པར«་བསམ༔ རྩ་སྔགས་ལན་བདུན་གྱིས་མར་ཁུས་བླུགས་གཟར་བཀང་བ་ཁ་སྦྱར་ཏེ་གཡོན་དུ་བསྐོར་ནས་ལན་བདུན་བར་ཕུལ། རྩ་སྔགས་དང་མཐེ་ཆུང་བསྒྲེངས་པའི་རྒྱ་གཡོན་ཁོ་ནས་འབུལ་ལ། » ཉོན་མོངས་དུག་གསུམ་དང་དགྲ་བགེགས་བྱད་མ་ཐམས་ཅད་སརྦ་མཱ་ར་ཡ་ཕཊ྄། «ཞེས་དང་འདོད་གསོལ་ནི། »རཾ༔ ཡེ་ཤེས་ཀློང་ཡངས་འཁྱིལ་བའི་ཧོམ་ཁུང་དུ༔ དམ་རྫས་བདུད་རྩི་འབར་བའི་བསྲེག་རྫས་འབུལ༔ དམ་ཚིག་བཞིན་ལས་ཅི་བདེར་བཞེས་ནས་ཀྱང་༔ ཐོགས་མེད་ལས་ཀྱི་འབྲས་བུ་མཆིས་པར་མཛོད༔ ཧོཿ སྔོན་ལས་འཕྲལ་རྐྱེན་བསྟན་དགྲ་སྒོས་དགྲ་དང་༔ མ་རུངས་སེམས་ཅན་གཟུགས་ཅན་གཟུགས་མེད་དང་༔ བྱད་སྟེམས་རྦོད་གཏོང་ཐན་དང་ལྟས་ངན་བཅས༔ སྐྱེ་མེད་རིག་པའི་ངང་དུ་བརླག་གྱུར་ཅིག༔ ཧཱུྃ་མཱ་ར་ཡ་ཕཊ྄ཿ «ཞེས་དང་། ༈ ལྔ་པ་ལྷུན་གྲུབ་ལ། »ལྷ་ཚོགས་ལྗགས་ཧཱུྃ་གཟར་བུ་རཾ་མཚན་ལས༔ བསྲེག་རྫས་བདུད་རྩིར་དྲངས་ཏེ་གསོལ་བས་མཉེས༔ ནམ་མཁའ་གང་བའི་སྣ་ཚོགས་འོད་འཕྲོས་ཏེ༔ ལྷུན་གྲུབ་རབ་འབྱམས་ཕྲིན་ལས་སྒྲུབ་པར«་བསམ༔ རྩ་སྔགས་ལན་བདུན་གྱིས་མར་ཁུས་བླུགས་གཟར་བཀང་བ་ཁ་སྦྱར་ཏེ་གཡས་བསྐོར་གྱིས་ལན་བདུན་བར་ཕུལ། མཇུག་རྩ་སྔགས་ཀྱི་མཐར་འདོད་གསོལ་ནི། » རཾ༔ ཡེ་ཤེས་ཀློང་ཡངས་འཁྱིལ་བའི་ཧོམ་ཁུང་དུ༔ དམ་རྫས་བདུད་རྩིར་འབར་བའི་བསྲེག་རྫས་འབུལ༔ དམ་ཚིག་བཞིན་ལས་ཅི་བདེར་བཞེས་ནས་ཀྱང་༔ ཐོགས་མེད་ལས་ཀྱི་འབྲས་བུ་མཆིས་པར་མཛོད༔ ཧོཿ ནད་གདོན་འཇིགས་བརྒྱད་སྡིག་སྒྲིབ་ཞི་བ་དང་༔ ཚེ་བསོད་དཔལ་ཡོན་འབྱོར་དྲུག་རྒྱས་པ་དང་༔ འཁོར་འདས་མོས་བཞི་སྣང་སེམས་དབང་དུ་བསྡུས༔ གནོད་བྱེད་ཚར་གཅོད་དྲག་པོའི་ཕྲིན་ལས་མཛོད༔ ཨོཾ་སརྦ་ཤཱནྟིཾ་པུཥྚིཾ་ཝཱ་ཤཾ་མཱ་ར་ཡ་ཕཊ྄་སྭཱ་ཧཱ༔ «ཞེས་དང་། སོ་སོའི་རྫས་རྫོགས་པ་དང་། མཆོད་བསྟོད་སོགས་སྔ་མ་ལྟར་ལ་རྒྱས་པའི་མེ་རང་ཞི་བཏང་བའམ་ལོང་ཁྱབ་མེད་ན་དྲི་བཟང་གི་ཆུས་བསད་དེ་མེ་ཐལ་རི་རྩེར་རླུང་ལ་བསྐུར་རམ་གཏེར་བུམ་དུ་སྦ། དེ་བཞིན་དབང་གི་མེ་ཐལ་ཆུ་ཀླུང་ཆེན་པོར་འདོར། དྲག་པོའི་མེ་གྲུབ་མ་ཐག་དུག་ཁྲག་གིས་བསད་ལ་ཐལ་བ་ཡང་མནན་པ་བྱ་བ་ནི་ལག་ལེན་གྱི་ཁྱད་པར་ཏེ་སོ་སོའི་སྐབས་ཕྱེད་པར་བྱའོ། འདི་ཉིད་ཐུགས་སྒྲུབ་ཁོ་ན་ཙམ་མ་ཡིན་པར་གཞན་རང་ལུགས་ལས་བཞིའི་སྦྱིན་སྲེག་མེད་པ་རྣམས་ལའང་ལྷ་མཚན་དང་སོ་སོའི་ཆོ་ག་དང་བསྟུན་ལྷ་སྔགས་ཁ་བསྒྱུར་བས་ཆོག་གོ །དེ་ལྟར་བླ་མའི་ཐུགས་སྒྲུབ་བདེ་གཤེགས་ཀུན་འདུས་ཀྱི་ལས་བཞི་ལྷུན་གྲུབ་དང་བཅས་པའི་སྦྱིན་སྲེག་རིགས་ལྔའི་རྒྱན་ཞེས་བྱ་བ་འདི་ཡང་ཚུལ་འདིའི་ཚོམ་བུ་ཚོགས་སྒྲུབ་སོགས་བསྙེན་སྒྲུབ་ཉམས་ལེན་པ་རྣམས་ལ་ཉེ་བར་མཁོ་བའི་ཆ་རྐྱེན་དང་སླད་རང་ལུགས་བླ་མ་དྲག་པོའི་ཞི་སྲེག་ཡེ་ཤེས་འོད་དཔུང་ལ་གཞི་བྱས་ཤིང་བདེར་འདུས་སུ་ཁ་བསྒྱུར་བྱས་ལ་ཁ་སྐོང་དགོས་པ་རིགས་མཐུན་གཞན་ནས་ཀྱང་མི་འགལ་བར་བརྒྱན་ཏེ་ཨ་སུ་ར་ཡི་བྲག་ཕུག་དང་ཉེ་བའི་ཨེ་ཝྃ་སྒྲུབ་སྡེ་རུ་རབ་བྱུང་བཅུ་བདུན་པའི་ཤིང་སྤྲེལ་ལོ་རྒྱལ་ཟླ་བའི་དམར་ཕྱོགས་རྒྱལ་བ་གསུམ་པའི་ཚེས་ལ་འཇམ་དབྱངས་འགྲོ་བ་ཀུན་འདུལ་གྱིས་གྲུབ་པར་བགྱིས་པས་ཡི་གེ་པ་ནི་སྒྲུབ་བླ་གསང་སྔགས་འགྲོ་འདུལ་གྱིས་བགྱིས་ཤིང་སླར་ཡང་འབྲོང་སྨད་སྒྲུབ་བླ་ཀརྨའི་མཚན་གྱིས་དག་པར་བསྒྲུབས་པའི་དགེ་བས་འགྲོ་ཀུན་ཚོགས་གཉིས་རྫོགས་ཤིང་སྐུ་གཉིས་ཀྱི་གོ་འཕང་མངོན་དུ་འགྲུབ་པའི་རྒྱུར་གྱུར་ཅིག། །། »
ཝ༽